A4-0045/97

Ψήφισμα σχετικά με την Πράσινη Βίβλο με τίτλο «Η ζωή και η εργασία στην κοινωνία των πληροφοριών: Πρώτα ο Άνθρωπος (CΟΜ(96)0389 - C4-0522/96)

Το Ευρωπαϊκό Κοινοβούλιο,

- έχοντας υπόψη την την Πράσινη Βίβλο σχετικά με τη ζωή και την εργασία στην κοινωνία των πληροφοριών: Πρώτα ο Άνθρωπος (CΟΜ(96)0389 - C4-0522/96),

- έχοντας υπόψη τη Λευκή Βίβλο της Επιτροπής σχετικά με την «Ανάπτυξη, Ανταγωνιστικότητα και Απασχόληση» (COM(93)0700 - C3-0509/93),

- έχοντας υπόψη τις συστάσεις προς το Ευρωπαϊκό Συμβούλιο: «Η Ευρώπη και η Παγκόσμια Κοινωνία των Πληροφοριών» (COM(94)0347 - C4-0093/94),

- έχοντας υπόψη την ανακοίνωση της Επιτροπής προς το Συμβούλιο, το Ευρωπαϊκό Κοινοβούλιο, την Οικονομική και Κοινωνική Επιτροπή και την Επιτροπή των Περιφερειών: «Η Ευρώπη στην πορεία προς την κοινωνία των πληροφοριών: σχέδιο δράσης " (CΟΜ(94)0347 - C4-0093/94),

- υπενθυμίζοντας το ψήφισμά του της 30ής Νοεμβρίου 1994 σχετικά με την «Ευρώπη και η παγκόσμια κοινωνία των πληροφοριών - συστάσεις προς το Ευρωπαϊκό Συμβούλιο» και σχετικά με την ανακοίνωση της Επιτροπής των Ευρωπαϊκών Κοινοτήτων: «Η Ευρώπη στην πορεία προς την κοινωνία των πληροφοριών: σχέδιο δράσης» ((ΕΕ 363 της 19.12.1994, σελ. 33)),

- υπενθυμίζοντας το ψήφισμά της 19ης Σεπτεμβρίου 1996 σχετικά με την «Ευρώπη και η παγκόσμια κοινωνία των πληροφοριών - συστάσεις προς το Ευρωπαϊκό Συμβούλιο» και σχετικά με την ανακοίνωση της Επιτροπής των Ευρωπαϊκών Κοινοτήτων: «Η Ευρώπη στην πορεία προς την κοινωνία των πληροφοριών: σχέδιο δράσης» ((ΕΕ C 320 της 28.10.1996, σελ. 164)),

- έχοντας υπόψη το ψήφισμά του σχετικά με τη γλωσσική ποικιλομορφία στην κοινωνία των πληροφοριών, της 21ης Ιουνίου 1996 ((ΕΕ C 198 της 8.7.1996, σελ. 248)), καθώς και την απόφαση του Συμβουλίου 21ης Νοεμβρίου 1996 του πολυετούς προγράμματος για την προαγωγή της γλωσσικής ποικιλομορφίας της Ευρώπης στην κοινωνία των πληροφοριών ((ΕΕ L 306 της 28.11.1996, σελ. 40)),

- έχοντας υπόψη το συμπέρασμα της υπουργικής διάσκεψης G7 των Βρυξελλών της 25ης και 26ης Φεβρουαρίου 1995 σχετικά με την κοινωνία των πληροφοριών,

- έχοντας υπόψη την έκθεση της ομάδας εμπειρογνωμόνων υψηλού επιπέδου σχετικά με την «οικοδόμηση της ευρωπαϊκής κοινωνίας των πληροφοριών για όλους μας» του Φεβρουαρίου 1996,

- έχοντας υπόψη την έκθεση του Forum για την κοινωνία των πληροφοριών,

- έχοντας υπόψη την έκθεση της Επιτροπής Απασχόλησης και Κοινωνικών Υποθέσεων και τις γνωμοδοτήσεις της Επιτροπής Οικονομικής, Νομισματικής και Βιομηχανικής Πολιτικής, της Επιτροπής Πολιτισμού, Νεότητας, Παιδείας και Μέσων Ενημέρωσης και της Επιτροπής Νομικών Θεμάτων και Δικαιωμάτων των Πολιτών (A4-0045/97),

Α. λαμβάνοντας υπόψη ότι η έννοια «κοινωνία των πληροφοριών» (ΚΠ) δίνει αφορμή για ασάφειες και ότι η συμπλήρωσή της πρέπει να βασίζεται σε ένα όραμα αξιών που πρέπει να αποτελούν τη βάση αυτής της κοινωνίας, καθώς και σε μια σαφέστερη διάκριση μεταξύ γνώσης και πληροφορίας,

Β. φρονώντας ότι πρέπει να υπάρχει πολιτική βούληση σε τοπικό, περιφερειακό, εθνικό και ευρωπαϊκό επίπεδο προκειμένου να οικοδομηθεί μια από κοινωνική άποψη δίκαιη κοινωνία των πληροφοριών η οποία δεν θα βασίζεται μόνο στις ανάγκες των πολιτών της αλλά και σε ανάληψη ευθυνών σε ένα διεθνές πλαίσιο,

Γ. λαμβάνοντας υπόψη ότι οι νέες τεχνολογίες πληροφοριών και επικοινωνιών (ΤΠΕ) θα πρέπει να προσαρμοστούν στις ανάγκες του ανθρώπου έτσι ώστε να μπορούν να συμβάλλουν ουσιαστικά στη βελτίωση της ποιότητας ζωής όλων μας, καθώς και στη συμμετοχή των πολιτών σε όλα τα επίπεδα,

Δ. υποστηρίζοντας ότι πρέπει να εξασφαλίζεται η οικονομικά συμφέρουσα παροχή βασικών πληροφοριών και η απλή πρόσβαση σε μη εμπορικές ηλεκτρονικές υπηρεσίες πληροφοριών κατά τον ίδιο τρόπο όπως παρέχονται ειδήσεις, ψυχαγωγικά και πολιτιστικά προγράμματα από τους κρατικούς ραδιοτηλεοπτικούς σταθμούς και η δυνατότητα πρόσβασης σε βιβλία και έγγραφα στις δημόσιες βιβλιοθήκες,

Ε. κρίνοντας ότι η Πράσινη Βίβλος «Ζωή και εργασία στην κοινωνία των πληροφοριών - πρώτα ο άνθρωπος» προβάλλει ανεπαρκώς τον παράγοντα άνθρωπο και θέτει μονομερώς την έμφαση στην εργασία, στην απασχόληση και στην ανταγωνιστικότητα της οικονομίας,

ΣΤ. κρίνοντας ότι η Επιτροπή δεν έλαβε επαρκώς υπόψη τις γνωμοδοτήσεις του Forum της κοινωνίας των πληροφοριών και της ομάδας των εμπειρογνωμόνων υψηλού επιπέδου,

Ζ. κρίνοντας ότι στην Πράσινη Βίβλο για την κοινωνία των πληροφοριών εσφαλμένως δεν δόθηκε προσοχή στο θέμα της σημασίας μιας μείωσης και αναπροσαρμογής του χρόνου εργασίας για την απασχόληση, κυρίως δε λαμβάνοντας υπόψη το γεγονός ότι στην ίδια την Πράσινη Βίβλο αναφέρεται ότι εδώ και χρόνια η απασχόληση αυξάνεται κατά μέσο όρο κατά 0,3% έναντι 0,6% για την αύξηση του ενεργού πληθυσμού[semigr ]

Η. θεωρώντας ότι κατά συνέπεια η κοινωνία των πληροφοριών απαιτεί τη λήψη συνοδευτικών μέτρων που να προσανατολίζονται στην (επαν)ένταξη των μακρόχρονα ανέργων, και πιο συγκεκριμένα μέσω της εκπαίδευσης και της ανάπτυξης του τριτογενούς τομέα[semigr ]

Θ. κρίνοντας ότι η μεταρρύθμιση όσον αφορά την νέα ευρωπαϊκή κοινωνική νομοθεσία πρέπει να παρέχει δυνατότητες για νέους τύπους κοινωνικής ασφάλισης που θα λαμβάνουν υπόψη τους τα νέα πρότυπα εργασίας στην κοινωνία των πληροφοριών, και πρέπει ακόμη να επιδιώκει την ισορροπία μεταξύ ελαστικότητας και ασφάλειας, χωρίς η ελαστικότητα αυτή να αποβαίνει εις βάρος της θέσης των εργαζομένων,

Ι. λαμβάνοντας υπόψη ότι η κοινωνία των πληροφοριών ενδέχεται να προκαλέσει ανεξέλεκτη αύξηση της κατ' οίκον εργασίας, επιδεινώνοντας τις συνθήκες ανισότητας, ανασφάλειας και πολλαπλής εργασίας των γυναικών,

ΙΑ. λαμβάνοντας υπόψη ότι η ΚΠ, η παγκοσμιοποίηση και η υποβάθμιση του περιβάλλοντος απαιτούν να επανεξεταστεί το πρόβλημα της επιβάρυνσης της παραγωγής και της κατανάλωσης,

ΙΒ. κρίνοντας ότι η πίεση των κριτηρίων σύγκλισης της ΟΝΕ και οι απαραίτητες σταθεροποιητικές προσπάθειες των κρατών μελών καθιστούν ολοένα και δυσκολότερη την εξασφάλιση μιας υγιούς βάσεως για μια ΚΠ, η οποία να έχει κοινωνικό προσανατολισμό,

ΙΓ. κρίνοντας ότι η γενική αρχή της «εφόρου ζωής μάθησης» και μιας «κοινωνίας της μάθησης» δεν πρέπει να καταλήξει στη «μάθηση για εργασία» και ότι θα πρέπει να συνεκτιμηθούν όλες οι προοπτικές που οι ΤΠΕ προσφέρουν στον άνθρωπο προκειμένου να αναπτυχθεί περαιτέρω τόσο σε ατομικό όσο και σε κοινωνικό επίπεδο και να συμμετάσχει στην πολιτιστική, κοινωνική και πολιτική ζωή,

ΙΔ. κρίνοντας ότι η ελευθέρωση της αγοράς τηλεπικοινωνιών χωρίς σαφείς συμφωνίες για παροχή καθολικών υπηρεσιών συνεπάγεται κίνδυνο για την περιφερειακή και κοινωνική συνοχή,

ΙΕ. κρίνοντας ότι ο δημόσιος τομέας πρέπει να διαδραματίσει σημαντικό ρόλο για να καταστήσει ελκυστικές για τη διενέργεια ιδιωτικών επενδύσεων,ιδιαίτερα για τις ΜΜΕ, καθυστερημένες, απομακρυσμένες, εξαιρετικά απομακρυσμένες και χαμηλής ανάπτυξης περιοχές, τόσο με την εκπαίδευση του τοπικού πληθυσμού όσο και με τη βελτίωση της υποδομής,

ΙΣΤ. πεπεισμένο ότι μια συνεκτική και δημοκρατική ΚΠ τότε μόνο μπορεί να πραγματοποιηθεί όταν ο κόσμος πεισθεί για τη χρησιμότητα των διαθέσιμων ΤΠΕ, τις ικανότητες που μπορεί να αποκτήσει μέσω αυτών και τις δυνατότητες ίσων δικαιωμάτων πρόσβασης σε ό,τι αφορά τη χρήση τους,

ΙΖ. λαμβάνοντας υπόψη ότι οι βιβλιοθήκες εξακολουθούν να διαδραματίζουν σημαντικό ρόλο όσον αφορά την εγγύηση του δικαιώματος των πολιτών για δημοκρατική πρόσβαση στην ενημέρωση[semigr ] καθιστώντας διαθέσιμη την ενημέρωση και καθοδηγώντας τον χρήστη στον χειρισμό των ΤΠΕ και στην πρόσβαση στην ενημέρωση[semigr ]

ΙΗ. κρίνοντας ότι η εν λόγω Πράσινη Βίβλος λαμβάνει ελάχιστα υπόψη τους μετανάστες και τις εθνοτικές μειονότητες που βρίσκονται τώρα, κατά το μεγαλύτερο μέρος τουλάχιστον, στο περιθώριο της κοινωνίας, υποφέρουν από υψηλό ανεργίας και στην ΚΠ αντιμετωπίζουν τον κίνδυνο ακόμα μεγαλύτερης περιθωριοποίησης,

1. καλεί την Επιτροπή να προβεί σε πλήρη και ισόρροπη υλοποίηση του προγράμματος δράσης σχετικά με τις κοινωνικές συνέπειες της ΚΠ και να λάβει σοβαρώς υπόψη τις γνωμοδοτήσεις του Forum για την κοινωνία των πληροφοριών, της ομάδας εμπειρογνωμόνων υψηλού επιπέδου και του Ευρωπαϊκού Κοινοβουλίου, καθώς και τα αποτελέσματα του κοινωνικού και πολιτικού διαλόγου με θέμα την εν λόγω Πράσινη Βίβλο[semigr ]

2. χαιρετίζει την προσπάθεια της Επιτροπής να επιδιώξει να συνδέσει αυτήν την Πράσινη Βίβλο με τις ευρωπαϊκές πρωτοβουλίες στον τομέα της απασχόλησης, που ελήφθησαν στο Ευρωπαϊκό Συμβούλιο του Έσσεν και υποστηρίζει την προσπάθεια των διαρθρωτικών ταμείων να καταστούν αποτελεσματικότερα στο πλαίσιο αυτό, αλλά εφιστά στο πλαίσιο αυτό την προσοχή στην ανάγκη να εισαχθεί σύστημα δεικτών βάσει του οποίου θα μπορούν να πραγματοποιούνται διαπραγματεύσεις με τα κράτη μέλη και τους υπεύθυνους των σχεδίων[semigr ]

3. καλεί την Επιτροπή να προτιμήσει μια ολοκληρωμένη αντιμετώπιση του συνολικού τομέα αντί να ακολουθήσει την έως τώρα στρατηγική των πολλαπλών ανακοινώσεων και εκφράζει τη λύπη του για το γεγονός ότι ακόμα και η πρόσφατη έκθεση της Επιτρόπου, κ. Wulf-Mathies με θέμα «συνοχή και κοινωνία των πληροφοριών» (COM(97)0713) δεν ανταποκρίνεται στις προσδοκίες αυτές[semigr ]

4. καλεί την Επιτροπή, τους κοινωνικούς εταίρους και τα κράτη μέλη, να εισαγάγουν νομικά μέτρα, τα οποία διασφαλίζουν τη δυνατότητα εφαρμογής του ισχύοντος δικαίου και ειδικότερα των θεμελιωδών δικαιωμάτων και στην ΚΠ και τα οποία μέσω συμπληρωματικών ρυθμίσεων ανταποκρίνονται στα νέα φαινόμενα[semigr ]

5. καλεί την Επιτροπή και τα κράτη μέλη να επεξεργαστούν ένα ευρωπαϊκό πλαίσιο για την μείωση και την αναπροσαρμογή του χρόνου εργασίας, έτσι ώστε να δημιουργηθούν καλύτερες ευκαιρίες για μια δικαιότερη κατανομή της εργασίας στην ΚΠ και περισσότερες δυνατότητες εκπαίδευσης[semigr ]

6. καλεί την Επιτροπή, κατά τον εκσυγχρονισμό του συμβατικού πλαισίου του εργασιακού τομέα, να δώσει προτεραιότητα στις ανάγκες των εργαζομένων και κάνει παράλληλα έκκληση στους κοινωνικούς εταίρους, κατά τις διαβουλεύσεις τους σχετικά με την «άτυπη εργασία» να συνεκτιμήσουν τις νέες απαιτήσεις της ΚΠ και να λάβουν τα ηνία κατά την ανάπτυξη ενός τέτοιου πλαισίου[semigr ]

7. καλεί και πάλι την Επιτροπή, πριν από τη λήξη του έτους, να υποβάλει πρόταση οδηγίας σχετικά με την τηλεργασία όπου θα λαμβάνονται υπόψη όλες οι πτυχές της κοινωνικής ασφάλισης, της ασφάλειας, της υγείας και του ιδιωτικού περιβάλλοντος, καθώς και δημοσιονομικές πτυχές, και ζητεί από την Επιτροπή να προχωρήσει σε συνομιλίες στο πλαίσιο της ΔΟΕ σχετικά με το θέμα αυτό, με στόχο την αποφυγή του κοινωνικού ντάμπιγκ, έτσι ώστε να τεθεί η βάση για να μπορέσει να ενισχυθεί η εμπιστοσύνη σε ό,τι αφορά το θέμα της τηλεργασίας στην Ευρωπαϊκή Ένωση[semigr ]

8. καλεί την Επιτροπή να εξακολουθήσει εντατικά τις προσπάθειές της για την επίτευξη μιας συνολικής και καινοτόμου δημοσιονομικής πολιτικής έτσι ώστε τα σημερινά φορολογικά βάρη της εργασίας να μπορέσουν να μειωθούν και εν μέρει να μετακυλισθούν σε άλλους τομείς[semigr ] καλεί την Επιτροπή να αναθέσει τη διενέργεια μελέτης για εναλλακτικές μορφές φορολογίας στην παγκόσμια ΚΠ[semigr ]

9. ζητεί από την Επιτροπή να αναπτύξει το οικονομικό δυναμικό και να διασφαλίσει δίκαιο και ανταγωνιστικό περιβάλλον στον τομέα των καλωδιακών υποδομών, των δορυφόρων και της ραδιοφωνικής πρόσβασης προωθώντας δυναμικά μια «ευρωπαϊκή» τυποποίηση[semigr ]

10. υπογραμμίζει ότι η πρόσβαση στα δίκτυα είναι πρωταρχικής σημασίας στην κοινωνία των πληροφοριών και ότι η μη διάκριση, η διαλειτουργικότητα, η προστασία της ιδιωτικής ζωής και η άρση των εμποδίων λόγω γλωσσικών διαφορών πρέπει να θεωρούνται βασικές αρχές[semigr ]

11. καλεί την Επιτροπή, από κοινού με τις αρμόδιες αρχές των κρατών μελών, να εξετάσουν αν στο πλαίσιο των ευρωπαϊκών σχεδίων εκπαίδευσης είναι δυνατό να εισαχθεί η έννοια του «διπλώματος με συμβόλαιο συντήρησης», το οποίο θα δίνει στους απόφοιτους την ευκαιρία να σφυρηλατούν τακτικά τις γνώσεις και τις ικανότητές τους και καλεί τα κράτη μέλη να κινηθούν για υλοποίηση της εν λόγω ιδέας[semigr ]

12. τονίζει ότι η εισαγωγή των νέων τεχνολογιών στη σχολική τάξη θα πρέπει να πραγματοποιηθεί βάσει σχεδίου, σύμφωνα με εκπαιδευτικούς σκοπούς και στόχους, και όχι να αποκτήσει η τεχνολογία τον πρωταρχικό ρόλο, δίνοντας τη δέουσα προσοχή στον ουσιαστικό ρόλο του δασκάλου, στις κοινωνικές πτυχές, στο πρόγραμμα διδασκαλίας και στις διδακτικές μεθόδους[semigr ] θα πρέπει συνεπώς να πραγματοποιηθεί μελέτη σχετικά με την αποτελεσματικότητα της εισαγωγής νέων τεχνολογιών στην εκπαίδευση για διάφορες ηλικιακές ομάδες[semigr ]

13. καλεί τους κοινωνικούς εταίρους και τα κράτη μέλη να αναλάβουν υποχρεώσεις όσον αφορά περισσότερο δεσμευτικούς στόχους σχετικά με την εκπαίδευση[semigr ] καλεί στο πλαίσιο αυτό τους κοινωνικούς εταίρους να αποδεχθούν την ευθύνη για την εκπαίδευση των εργαζομένων εντός της ΚΠ και καλεί τα κράτη μέλη να προβούν σε νομοθετικές ρυθμίσεις για μικρομεσαίες επιχειρήσεις που επιθυμούν να εκπαιδεύσουν περαιτέρω τους εργαζομένους σ' αυτές, καθώς και για ανεξάρτητους εργαζομένους που επιθυμούν να σφυρηλατήσουν τις γνώσεις και τις ικανότητές τους[semigr ] υπενθυμίζει ότι τα πανεπιστήμια πρέπει να μπορούν να διαδραματίζουν χρήσιμο ρόλο στον τομέα της επιμόρφωσης των εργαζομένων για την κοινωνία των πληροφοριών [semigr ]

14. καλεί την Επιτροπή και τα κράτη μέλη να αναπτύξουν πολιτική εκπαίδευσης και κατάρτισης στο πλαίσιο της ΚΠ που να προβλέπει τη λήψη μέτρων,ούτως ώστε οι νέοι που παρακολουθούν προγράμματα κατάρτισης να αποκομίσουν όσο το δυνατόν ταχύτερα συγκεκριμένη επαγγελματική πείρα στο πλαίσιο ελαστικού συστήματος εργασίας-εκμάθησης και που θα λαμβάνει υπόψη τις νέες τεχνικές οι οποίες είναι απαραίτητες για την πλήρη συμμετοχή στην ΚΠ, όχι μόνο σε επαγγελματικό πλαίσιο, αλλά κυρίως και στην καθημερινή ζωή[semigr ]

15. επισημαίνει ότι ο συνεχώς αυξανόμενος όγκος πληροφοριών καθιστά απαραίτητη την εκπαίδευση και την επαγγελματική κατάρτιση που όχι μόνο διευκολύνουν τους πολίτες να χρησιμοποιούν τις νέες τεχνολογίες αλλά και να επιλέγουν επιδέξια και να αναλύουν τις προσφερόμενες πληροφορίες[semigr ] καλεί την Επιτροπή να ολοκληρώσει και να συγκεκριμενοποιήσει τις προτάσεις της όσον αφορά τη δια βίου μάθηση και επανακατάρτιση υπό το φως των νέων απαιτούμενων αναλυτικών ικανοτήτων[semigr ]

16. κάνει έκκληση στην Επιτροπή, στις προτάσεις της για ελευθέρωση του τομέα των τηλεπικοινωνιών, να λάβει υπόψη τη δυναμική έννοια της παροχής καθολικών υπηρεσιών, έτσι ώστε να μην τίθενται σε μειονεκτική από οικονομική και κοινωνική άποψη θέση όλες οι απομακρυσμένες και εξαιρετικά απομακρυσμένες περιοχές και στους δρώντες στην αγορά τηλεπικοινωνιών να καταστεί δυνατόν να επιβληθούν ορισμένες προϋποθέσεις για την παροχή των υπηρεσιών τους σε ορισμένα θεσμικά όργανα και/ή ομάδες του πληθυσμού[semigr ]

17. αναμένει από τα κράτη μέλη να μεριμνήσουν ώστε, κατά την ελευθέρωση αυτή, να διασφαλισθεί ότι δεν θα συνδεθούν με τις συγκεκριμένες τεχνολογίες μόνον τα αστικά κέντρα αλλά και η ύπαιθρος και ότι θα επιτευχθεί οικονομική ισορροπία μεταξύ των περιοχών που είναι εφοδιασμένες με αυτές τις τεχνολογίες και των περιοχών που αναμένουν την παροχή τους[semigr ]

18. καλεί την Επιτροπή και στα κράτη μέλη να εγκαινιάσουν μια εκπαιδευτική εκστρατεία στον τομέα των ηλεκτρονικών υπολογιστών, όπου κυρίως οι νέοι άνθρωποι, που είναι εξοικειωμένοι με τα κομπιούτερ να μεταδίδουν τις ικανότητες και τις γνώσεις τους στον υπόλοιπο πληθυσμό, ειδικότερα σε ομάδες πληθυσμού που δυσκολεύονται να συμμετάσχουν στη διαδικασία εκπαίδευσης ή μόρφωσης, όπως άνεργοι νέοι, μετανάστες, οικοκυρές, αλλά και ηλικιωμένοι για τους οποίους τα δίκτυα ηλεκτρονικών υπολογιστών μπορούν να προσφέρουν νέες προοπτικές και δυνατότητες στη ζωή τους, και προτείνει οι νέοι που θέτουν το ταλέντο τους στην υπηρεσία αυτή να αμείβονται π.χ. με ένα «εκπαιδευτικό δώρο», που θα τους δίνει το δικαίωμα να σφυρηλατούν τις γνώσεις τους και τις ικανότητές τους[semigr ]

19. καλεί την Επιτροπή, να δημιουργήσει, μέσω της εναρμόνισης και άλλων μέσων της Συνθήκης ΕΚ ένα σύγχρονο ουσιαστικό δίκαιο των μέσων και της επικοινωνίας, το οποίο ενόψει της αυξανόμενης σύγκλισης των μέσων και μιας επιταχυνόμενης οριζόντιας και κάθετης ολοκλήρωσης διασφαλίζει τα ακόλουθα: πλουραλισμό των πληροφοριών, ανταγωνισμό και πολιτισμική πολυμορφία, εκτεταμένες καθολικές υπηρεσίες, διαφανή τιμολόγια, ασφάλεια σε δίκτυα δεδομένων, πληροφοριακή αυτοδιάθεση, προστασία των νέων, προστασία της πνευματικής δημουργίας καθώς και ενιαία και συντονισμένα πρότυπα εποπτείας και αρχές εποπτείας για όλα τα μέσα[semigr ]

20. καλεί την Επιτροπή στο πλαίσιο του προγράμματος δράσης της να λαμβάνει κυρίως υπόψη και την κατάσταση (νεαρών) γυναικών, αποδίδοντας ιδιαίτερη προσοχή τόσο στην εκπαίδευση και κατάρτιση, όσο και στην απασχόληση και στις νέες μορφές εργασίας, προκειμένου να προληφθεί η ΚΠ να οδηγήσει σε νέα ανισότητα ευκαιριών[semigr ]

21. επισημαίνει την ανάγκη να καθιερωθούν κανόνες οι οποίοι θα εμποδίζουν τη μετατροπή της κατ'οίκον εργασίας, η οποία διευκολύνεται από τις τεχνολογίες αυτές, σε νέες μορφές ανισότητας, έλλειψης σιγουριάς και πολλαπλής εργασίας για τις γυναίκες[semigr ]

22. καλεί την Επιτροπή, κατά την καταγραφή απόψεων σχετικών με την ΚΠ, να μην ακολουθήσει μόνο τις συνηθισμένες επίσημες διαύλους, αλλά να αξιοποιήσει και τις εμπειρίες μεμονωμένων ατόμων και ΜΚΟ που αναπτύσσουν δραστηριότητα σε τοπικό και συνοικιακό επίπεδο[semigr ]

23. είναι της άποψης ότι η προστασία των δεδομένων πρέπει να αποτελεί αναπόσπαστο μέρος της κοινωνίας των πληροφοριών και ότι θα πρέπει να διασφαλίζεται μόνο εάν δεν περιορίζεται στα εθνικά σύνορα[semigr ] ζητεί από την Επιτροπή να υποβάλει συγκεκριμένες σχετικές προτάσεις στη Λευκή Βίβλο, συμπεριλαμβανομένης πρότασης για τη δημιουργία αρμόδιας για την προστασία των δεδομένων αρχής σε ευρωπαϊκό επίπεδο, και να αναπτύξει περαιτέρω την οδηγία για την προστασία των δεδομένων[semigr ]

24. ζητεί από την Επιτροπή να υποβάλει προτάσεις σχετικά με την ενίσχυση της προστασίας των καταναλωτών στον τομέα των ηλεκτρονικών συσκευών και υπηρεσιών και ζητεί να μελετηθεί κατά πόσο μία ενιαία υπηρεσία για την προστασία των καταναλωτών σε ευρωπαϊκό επίπεδο που θα δέχεται διαμαρτυρίες μπορεί να προσφέρει βοήθεια στους καταναλωτές, ιδίως στην περίπτωση των διασυνοριακών τηλεαγορών.

25. καλεί την Επιτροπή και τα κράτη μέλη να θέσουν ενισχυμένες εφαρμογές στο επίκεντρο, σχετικά με τα μέτρα προώθησης όσον αφορά την ΚΠ, οι οποίες θα καθιστούν δυνατή στον πολίτη την πρόσβαση στο δίκαιο, σε δημόσιες πληροφορίες και παροχές χωρίς δυσμενή αντιμετώπιση και οι οποίες ενισχύουν τη δημοκρατική του συμμετοχή.

26. αναθέτει στον Πρόεδρό του να διαβιβάσει το παρόν ψήφισμα στην Επιτροπή, στο Συμβούλιο, στις κυβερνήσεις και τα κοινοβούλια των κρατών μελών, στην Οικονομική και Κοινωνική Επιτροπή, στην Επιτροπή των Περιφερειών, στους κοινωνικούς εταίρους, στο Forum για την κοινωνία των πληροφοριών, στην ομάδα των εμπειρογνωμόνων υψηλού επιπέδου και στο Ευρωπαϊκό Ίδρυμα για τις Συνθήκες Εργασίας και Διαβίωσης.